ఏపీ లో మంత్రి వ్యాఖ్యలపై దుమారం… – Drukpadam || దృక్పధం
ఏపీ లో మంత్రి వ్యాఖ్యలపై దుమారం…
Ramanarayana March 16, 2021
-ఆసుపత్రి లో వైద్యులపై మంత్రి ఆవేశం
-కంట తడి పెట్టిన లేడీ డాక్టర్ సుకన్య
– సర్వీస్ చేస్తున్నా మంత్రి చర్యలు ఆదేశించడం పై వైద్య సిబ్బంది ఆవేదన
-తమను సస్పెండ్ చేసిన అభ్యంతరం లేదన్న వైద్యులు
ఏపీ లో రాష్ట్ర రోడ్ల భవనాల శాఖ మంత్రి శంకరనారాయణ వ్యాఖ్యలపై దుమారం చెలరేగింది .పార్టీ కార్యకర్తలకు వైద్య సహాయం అందే విషయంలో పెనుగొండ ఆసుపత్రికి వెళ్లిన మంత్రి అక్కడ వైద్య సౌకర్యాలపై ఆరా తీశారు. వైద్యుల తీరుపై ఆయన ఆగ్రహం వ్యక్తం చేశారు. అంతే కాకుండా అక్కడ ఉన్న సిబ్బంది పై చర్యలు తీసుకోవాలని మంత్రి డి సి హెచ్ ను ఆదేశించారు. దీనితో మంత్రి మాటలపై సిబ్బంది మనస్తాపానికి గురైయ్యారు .
మంత్రి శంకర్ నారాయణ కఠినంగా మాట్లాడిన తీరుకు అనంతపురం జిల్లా పెనుకొండ ప్రభుత్వ ఆసుపత్రి వైద్యురాలు సుకన్య కంటతడి పెట్టారు. ఈ ఘటన ఇప్పుడు రాష్ట్రవ్యాప్తంగా చర్చనీయాంశంగా మారింది. సిబ్బంది కొరత ఉన్నా.. నాణ్యమైన సేవలతో రాష్ట్రంలోనే మంచి ర్యాంకు సాధించిన తమపై మంత్రి తీవ్ర వ్యాఖ్యలు చేయడంపై వైద్యులు అసంతృప్తి వ్యక్తం చేస్తున్నారు. కావాలంటే తమపై సస్పెన్షన్‌ వేటు వేయాలని.. దేనికైనా తాము సిద్ధమేనని తెలిపారు.
ఆదివారం రాత్రి సోమందేపల్లి మండలం బ్రాహ్మణపల్లిలో నీళ్ల సమస్యతో ఇరుగు పొరుగు వారు ఘర్షణ పడ్డారు. ఈ ఘర్షణలో వైసీపీకి చెందిన వెంకటేశ్, తరుణ్ గాయపడ్డారు. వీరు అదే రాత్రి 11.30 గంటలకు పెనుకొండ ప్రభుత్వ ఆసుపత్రిలో చికిత్స చేయించుకున్నారు. వీరిని పరామర్శించేందుకు మంత్రి శంకర్ నారాయణ సోమవారం ఆసుపత్రికి వెళ్లారు. ఈ క్రమంలో వైద్యుల విధులు, ఆసుపత్రి సౌకర్యాలపై ఆరా తీశారు. అక్కడున్న వైద్యులపై ఆగ్రహం వ్యక్తం చేశారు. వైద్యులు సకాలంలో స్పందించడం లేదని, ప్రైవేటు క్లినిక్‌లు నడుపుకుంటున్నారంటూ తీవ్ర ఆరోపణలు చేశారు. వెంటనే వారికి మెమోలు జారీ చేయాలంటూ వైద్యశాఖ ఉన్నతాధికారులను ఫోన్‌లోనే ఆదేశించారు. అవసరమైతే సస్పెండ్ చేయాలని డీసీఎస్‌హెచ్ రమేశ్ నాథ్‌కు సూచించారు. దీంతో మంత్రి ఆరోపణలతో తీవ్ర ఆవేదనకు గురైన వైద్యురాలు సుకన్య ఒక్కసారిగా కంటతడి పెట్టుకున్నారు. నిజాయతీగా పని చేస్తున్న తమపై ఇలాంటి ఆరోపణలు చేయడం తగదన్నారు. పూర్తి వివరాలు తెలుసుకుని మంత్రి మాట్లాడితే బాగుండేదని అభిప్రాయపడ్డారు. మంత్రి శంకర్ నారాయణ వ్యాఖ్యలపై ఆసుపత్రి సూపరింటెండెంట్ డాక్టర్ బుడం సాహెబ్ స్పందించారు. ఆరు మంది సిబ్బంది ఉండాల్సిన చోట ఇద్దరు వైద్యులు 24 గంటలు పని చేస్తున్నామని ఆవేదన వ్యక్తం చేశారు. తమను సస్పెండ్‌ చేసినా సిద్ధంగానే ఉన్నామన్నారు. ర్యాంకింగుల్లో ఎక్కడో ఉన్న తమ ఆసుపత్రిని.. ఉన్నత స్థానంలో నిలబెట్టామని తెలిపారు. అవసరమైతే.. రికార్డులు పరిశీలించాలన్నారు. ఎనిమిది గంటలు విధుల్లో ఉండాల్సిన తాము.. సిబ్బంది కొరత కారణంగా 24 గంటలు పని చేస్తున్నామని వాపోయారు. ఇక్కడున్న సౌకర్యాలపై పై అధికారులకు నివేదిక పంపామని.. త్వరలోనే అన్నీ సమకూరనున్నాయన్నారు.
apy loo mantri vyaakhyalapai dumaram – Drukpadam || drukpadham
apy loo mantri vyaakhyalapai dumaram
Ramanarayana March 16, 2021
-aasupatri loo vaidyulapai mantri aavesam
-kanta tadi pettina lady dactor sukanya
– survies chestunna mantri charyalu aadesinchadam pai vaidya sibbandi aavedana
-tamanu suspend chesina abhyantaram ledanna vaidyulu
apy loo rashtra rodla bhavanala saakha mantri sankaranarayana vyaakhyalapai dumaram chelaregindi .party kaaryakartalaku vaidya sahayam ande vishayamlo penugonda aasupatriki vellina mantri akkada vaidya soukaryaalapai aaraa teesaaru. vaidyula teerupai aayana aagraham vyaktam chesaru. anthe kakunda akkada unna sibbandi pai charyalu teesukovaalani mantri di si hehch nu aadesinchaaru. deenitho mantri maatalapai sibbandi manastaapaaniki guraiyyaru .
mantri shankar narayana kathinamgaa matladina teeruku anantapuram jilla penukonda prabhutva aasupatri vaidyuraalu sukanya kantatadi pettaaru. ee ghatana ippudu raashtravyaaptamgaa charchaneeyaamsamgaa maarindi. sibbandi korata unna.. naanhyamaina sevalatho rashtramlone manchi ryaanku saadhinchina tamapai mantri teevra vyaakhyalu cheyadampai vaidyulu asantrupti vyaktam chestunnaru. kavalante tamapai saspenshanni vetu veyalani.. denikaina taamu siddhamenani telipaaru.
aadivaaram raatri somandepalli mandalam brahmanapallilo neella samasyatho irugu porugu vaaru gharshana paddaaru. ee gharshanalo vaiseepeeki chendina venkatesh, tarun gayapaddaru. veeru adhe raatri 11.30 gantalaku penukonda prabhutva aasupatrilo chikitsa cheyinchukunnaru. veerini paraamarsinchenduku mantri shankar narayana somavaram aasupatriki vellaaru. ee kramamlo vaidyula vidhulu, aasupatri soukaryaalapai aaraa teesaaru. akkadunna vaidyulapai aagraham vyaktam chesaru. vaidyulu sakaalamlo spandinchadam ledani, praivetu clinickelu nadupukuntunnarantu teevra aaropanalu chesaru. ventane vaariki memolu jaarii cheyalantu vaidyasaakha unnataadhikaarulanu fonelone aadesinchaaru. avasaramaite suspend cheyalani dcseaheuche ramesh naatheku suuchimchaaru. deentho mantri aaropanalato teevra aavedanaku guraina vaidyuraalu sukanya okkasariga kantatadi pettukunnaru. nijaayatiigaa pani chestunna tamapai ilanti aaropanalu cheyadam tagadannaru. puurti vivaraalu telusukuni mantri matladithe bagundedani abhipraayapaddaaru. mantri shankar narayana vyaakhyalapai aasupatri superintendent dactor budam saheb spandinchaaru. aaru mandi sibbandi undaalsina chota iddaru vaidyulu 24 gantalu pani chestunnamani aavedana vyaktam chesaru. tamanu suspende chesina siddhamgaane unnaamannaaru. rankingullo ekkado unna tama aasupatrini.. unnata sthaanamlo nilabettamani telipaaru. avasaramaite.. rikaardulu pariseelinchaalannaaru. enimidi gantalu vidhullo undaalsina taamu.. sibbandi korata kaaranamgaa 24 gantalu pani chestunnamani vaapoyaaru. ikkadunna soukaryaalapai pai adhikaarulaku nivedika pampamani.. twaralone annee samakuuranunnaayannaaru.